На основу Решења Привредног суда у Ваљеву, број предмета Ст.бр.31/2015 од 21.08.2015. год, Решења стечајног судије о банкротству од 27.11.2015. год, а у складу са чланoвима 131., 132. и 133. Закона о стечају («Службени гласник РС» бр. 104/09, 99/11 – др. Закон, 71/12 – одлука УС и 83/14) и Националним стандардом број 5 о начину и поступку уновчења имовине стечајног дужника («Службени гласник РС» бр. 13/2010), стечајни управник стечајног дужника

**Концерн Фармаком М.Б. Шабац** – **Пик 7 јули а.д. Дебрц у стечају**

**ОГЛАШАВА**

**Пету продају имовине стечајног дужника јавним прикупљањем понуда**

**Предмет продаје** **је** **непокретна и** **покретна имовина стечајног дужника разврстана** **по целинама** :

|  |  |
| --- | --- |
| Ред. бр целине | Назив имовине |
| **I** | **К.п. уписане у лист непокретности бр. 605 КО Месарци, шумско земљиште, приватна својина, са уделом 1/1, и то:**   * **к.п. бр. 188/3** површине 2.583 м2 * **к.п. бр. 195** површине 5.369 м2 * **к.п. бр. 198** површине 7.225 м2 * **к.п. бр. 199** површине 4.508 м2 * **к.п. бр. 938/3** површине 2.177 м2 * **к.п. бр. 984/1** површине 10.691 м2   **ПРОЦЕЊЕНА ВРЕДНОСТ: 1.350.921,05 динара**  **ДЕПОЗИТ: 270.184,21 динара** |
| **II** | **1. К.п. бр. 414** **површине 420 м2 и површине 3.072 м2, уписане у лист непокретности бр. 333 КО Власаница, шумско земљиште, приватна својина, са уделом 3072 / 3492.**  **2. К.п. бр. 460** **површине 2.323 м2,** **уписана у лист непокретности бр. 442 КО Власаница, шумско земљиште, приватна својина, са уделом 1/1.**  **ПРОЦЕЊЕНА ВРЕДНОСТ: 329.137,27 динара**  **ДЕПОЗИТ: 65.827,45 динара** |
| **III** | **Право државине на земљишту под стамбено пословнoj згради, изграђеној на К.п. бр. 69 уписанa у лист непокретности бр. 699 КО Дебрц, мешовита својина и**  **право државине на пословном простору у стамбено пословној згради-приземље са западне стране - Служба заједничких послова** површине 113,4м2 унутар пословног простора се налази предпростор,централни ходник,пет канцеларија и два WC-a,укупне нето корисне површине 113,4м2  **основна средства** по спецификацији  **ПРОЦЕЊЕНА ВРЕДНОСТ: 3.936.262,07 динара**  **ДЕПОЗИТ: 787.252,42 динара** |
| **IV** | **Право државине на земљишту под стамбено пословнoj згради, изграђеној на К.п. бр. 69 уписанa у лист непокретности бр. 699 КО Дебрц, мешовита својина и**  **право државине на пословном простору у стамбено пословној згради– приземље са источне стране пословни простор Радна заједница „Прогрес“** површине 69,6м2 унутар пословног простора се налази предпростор,централни ходник,три канцеларије,архива,простор за противпожарца и WC,укупне нето корисне површине 69,6 м2  **основна средства** по спецификацији  **ПРОЦЕЊЕНА ВРЕДНОСТ: 2.387.202,55динара**  **ДЕПОЗИТ**: **477.440,51 динара** |
| **V** | **Право државине на земљишту под објектима** пословни простор у Шапцу у улици Цара Душана број 12-18, на КП број 2652 уписане у Лист непокретности број 8919 КО Шабац,заједничка својина и право државине на пословном објекту и то:зграда број 1;зграда број 2; зграда број 3; зграда број 6: зграда број 7 и зграда број 8, заједничка својина.  **ПРОЦЕЊЕНА ВРЕДНОСТ: 2.500.744,25 динара**  **ДЕПОЗИТ: 500.148,85 динара** |
| **Напомена :** На земљишту целина под редним бројевима **II,** успостављена је извршна вансудска хипотека као обезбеђење укупног потраживања у износу од 120.000.000,00 еура у корист Међународне финансијске корпорације, Комерцијалне банке а.д. Београд, Чачанске банке а.д. Чачак и Банке Интеса а.д. Београд. | |

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 2.000,00 динара+ ПДВ,по целини из Огласа. Профактура се може преузети на адреси стечајног управника или поштом**,** сваког радног дана у периоду од 10 до 13 часова, уз обавезну претходну најаву стечајном управнику. Рок за откуп продајне документације је 20.08.2022.године;
2. уплате депозит, са позивом на број имовинске целине из огласа, на текући рачун стечајног дужника бр: **205 – 0000000223965** – **15 који се води код НЛБ Комерцијалне банке АД Београд,** или положе неопозиву првокласну банкарску гаранцију у оригиналу, наплативу на први позив. Доказ о уплати депозита, односно оригинал неопозиве првокласне банкарске гаранције, доставља се стечајном управнику најкасније на дан одржавања продаје 26.08.2022.године до 11.00 часова.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10.00 до 13.00 часова а најкасније 2 радна дана пре заказане продаје, уз обавезну претходну најаву стечајном управнику.

**Затворене понуде достављају се на адресу** стечајног управника- Јелена Симић, Бања Ковиљача, Маршала Тита 50.

**Крајњи рок за достављање понуда је 26.08.2022године у 11.00 часова.**

Сматра се да су испуњени услови за спровођење јавног прикупљања понуда ако је најмање једно лице испунило све наведене услове: откупило продајну документацију, у предвиђеном року положило износ депозита, потписало изјаву о губитку права на повраћај депозита у прописаним случајевима, доставило понуду.

У разматрање ће се узети само понуде у писаној форми, достављене у запечаћеним ковертама са назнаком ''Понуда- не отварати'' , називом стечајног дужника и позивом на имовинску целину из огласа на коју се понуда односи, а које пристигну на назначену адресу до назначеног времена.

**Запечаћена коверта треба да садржи:**

- пријаву за учешће у поступку јавног прикупљања понуда са назначеним бројем имовинске целине

из огласа на коју се понуда односи;

- потписану понуду, уз навођење јасно одређеног износа, у динарима, за куповину предмета продаје;

- доказ о уплати депозита или оригинал банкарску гаранцију

(за уплаћени депозит доставља се један од доказа: први примерак налога за уплату , налог за пренос,

потврда о извршеној уплати депозита – све наведено оверено од стране пружаоца платних услуга);

- потписану изјаву о губитку права на повраћај депозита;

- извод из регистра привредних субјеката и ОП образац, ако је потенцијални купац правно лице;

- оверено овлашћење за заступање, oдносно предузимање конкретних радњи у поступку продаје, уколико

јавном отварању понуда не присуствује потенцијални купац лично (за физичка лица) или законски

заступник (за правна лица);

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 26.08.2022. године у 11,15 часопва(15 минута по истеку времена за прикупљање понуда) на адреси Привредни суд у Ваљеву, Ваљево, Карађорђева 48а, у присуству комисије за отварање понуда.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

- отвара достављене понуде,

- рангира понуђаче према висини достављених понуда,

- одржава ред на јавном прикупљању понуда,

- проглашава најбољег понуђача за купца, уколико је највиша понуђена цена једнака или већа од 50%

процењене вредности предмета продаје,

- доставља понуду најбољег понуђача одбору поверилаца на изјашњење, односно разлучном и заложном

повериоцу, уколико је иста нижа од 40% од процењене вредности предмета продаје, у ситуацијама

предвиђеним Законом о стечају и Националним стандардом бр.5, а уколико у року од 15 дана од дана

пријема захтева не доставе наведену сагласност, стечајни управник ће продају прогласити неуспешном,

- потписује записник, односно допунски записник.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 5 радна дана од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника у предвиђеном року.

Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора

Стечајни управник ће вратити депозит сваком понуђачу чија понуда не буде прихваћена, у року од 3 радна дана од дана одржавања јавног прикупљања понуда.

Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произилазе из закљученог купопродајног уговора у целости сноси купац.

У случају да за купца у поступку продаје имовине стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл.гласник РС“ бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају пролашеном купцу банкарска гаранција ће бити наплаћена у року предвиђеним огласом односно депозит ће бити задржан до доношења одлуке Комисије за заштиту конкуренције.

Особа за контакт: стечајни управник Јелена Симић, телефон: 064 /38 – 61 – 248, **e-mail:jelenassimic@ymail.com**